CELEX: 62012CN0276
Language: ro
Date: 2012-06-04 00:00:00
Title: Cauza C-276/12: Cerere de pronunțare a unei hotărâri preliminare introdusă de Nejvyšším správním soudem (Republica Cehă) la 4 iunie 2012 — Jiří Sabou/Finanční ředitelství pro hlavní město Prahu

8.9.2012   
            
            
               RO
            
            
               Jurnalul Oficial al Uniunii Europene
            
            
               C 273/3
            
         Cerere de pronunțare a unei hotărâri preliminare introdusă de Nejvyšším správním soudem (Republica Cehă) la 4 iunie 2012 — Jiří Sabou/Finanční ředitelství pro hlavní město Prahu
   (Cauza C-276/12)
   2012/C 273/04
   Limba de procedură: ceha
   
      Instanța de trimitere
   
   Nejvyšší správní soud
   
      Părțile din acțiunea principală
   
   
      Reclamant: Jiří Sabou
   
      Pârâtă: Finanční ředitelství pro hlavní město Prahu
   
      Întrebările preliminare
   
   
               1.
            
            
               Din dreptul Uniunii rezultă că un contribuabil are dreptul de a fi informat cu privire la o decizie a autorităților fiscale de a solicita informații în conformitate cu Directiva 77/799/CEE (1)? Contribuabilul are dreptul de a participa la formularea cererii adresate statului membru solicitat? În cazul în care contribuabilul nu are aceste drepturi în temeiul dreptului Uniunii, este posibil ca legislația internă să îi acorde drepturi similare?
            
         
               2.
            
            
               Un contribuabil are dreptul să participe la audierea martorilor în statul solicitat în cursul soluționării unei cereri de informații în temeiul Directivei 77/799/CEE? Statul membru solicitat are obligația de a informa în prealabil contribuabilul cu privire la data audierii martorului în cazul în care statul membru solicitant a cerut acest lucru?
            
         
               3.
            
            
               Autoritățile fiscale din statul membru solicitat sunt obligate, atunci când furnizează informații în conformitate cu Directiva 77/799/CEE, să îndeplinească anumite cerințe minime cu privire la conținutul răspunsului lor astfel încât să rezulte în mod clar sursele și metoda utilizate pentru a obține informațiile furnizate? Contribuabilul poate contesta veridicitatea informațiilor furnizate astfel, de exemplu pentru motive de vicii de procedură ale procedurii desfășurate în statul membru solicitat anterior furnizării informațiilor? Ori se aplică principiul încrederii reciproce și cooperării, potrivit căruia informațiile furnizate de autoritățile fiscale solicitate nu pot fi contestate?
            
         
      (1)  Consiliului din 19 decembrie 1977 privind asistența reciprocă acordată de autoritățile competente din statele membre în domeniul impozitării directe (JO L 336, p. 15, Ediție specială, 09/vol. 1, p. 21).